Илия Бешков
Георги Вълков

chitanka.info

На моя директор бях прилежен сътрудник, а той — нежен и любящ мой шеф. Един другиму ние мълчаливо бдяхме над живота и стискахме ръцете си от радост, че все още сме живи.

Живеехме заедно в редакцията на „Пладне“. Там се родиха всички опасни броеве, там се родиха децата ни, там напъпваха всичките ни радости и… смъртната опасност. Той беше стремителен и строг, а често пееше. А аз хумористът — навъсен и плах, та той имаше още една грижа — доброто ми настроение. Нещо неизразимо и дълбоко ни свързваше. Сред враждебната столица, опръскани с кръв, ние бранехме налудничаво един народ.

Него го обесиха. Остана жива любовта му към тоя народ и нашата — към него.

10 април 1945

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.